
	1.
	Noteikumu (grozījumu) projekts
 Grozījumi Ministru kabineta 2011. gada 17. maija noteikumos Nr. 378 "Zāļu reklamēšanas kārtība un kārtība, kādā zāļu ražotājs ir tiesīgs nodot ārstiem bezmaksas zāļu paraugus"
	Priekšlikums ("Latvijas Patentbrīvo medikamentu asociācija" - 15.07.2026.)
LPMA rosina arī precizēt, sniedzot definīciju ar uzskaitījumu, kas ir “būtiskākā informācija, kas atbilst zāļu aprakstam”.
 
Piedāvātā redakcija
-
	Ņemts vērā
Būtiskākā informācija ir tā, kas ļauj speciālistam izlemt, vai reklamētās zāles ir paredzētas konkrētas slimības ārstēšanai, ņemot vērā šo zāļu lietošanas nosacījumus, zāļu mijiedarbību ar citām zālēm un nevēlamās zāļu blakusparādības. Līdz ar to ir pietiekami, ka zāļu reklāmā tiek norādīta informācija par zāļu terapeitisko vērtību un informācija pareizai zāļu lietošanai, kas tiek interpretēta kā viena vai vairākas norādes par zāļu lietošanu. Veselības inspekcijas izstrādātajās vadlīnijas komersantiem, kuri izgatavo vai izplata zāļu reklāmu speciālistiem (www.vi.gov.lv/lv/media/12836/download?attachment) ir iekļauts skaidrojums, kas ir reklāmas materiālos norādāmā būtiskākā informācija, kas atbilst zāļu aprakstam, nevis reklāmas devēju praksē ieviestais saīsinātais zāļu apraksts. Saīsinātā zāļu apraksta iekļaušana reklāmas materiālos nebūtu lietderīga, turklāt vēršam uzmanību, ka paši reklāmas devēji ir norādījuši, ka šādu prasību izpilde, gadījumos, ja ir ierobežota reklāmas izvietošanas vieta (piemēram, tīmekļa vietne, baneris u.c.), ir apgrūtināta. Skaidrojums un saite uz vadlīnijām komersantiem, kas izgatavo vai izplata zāļu reklāmu speciālistiem, tika iekļauta noteikumu projekta anotācijā.
	Noteikumu (grozījumu) projekts

	2.
	Noteikumu (grozījumu) projekts
 Izdarīt Ministru kabineta 2011. gada 17. maija noteikumos Nr. 378 "Zāļu reklamēšanas kārtība un kārtība, kādā zāļu ražotājs ir tiesīgs nodot ārstiem bezmaksas zāļu paraugus" (Latvijas Vēstnesis, 2011, 78. nr.; 2012, 57. nr.; 2014, 236. nr.; 2018, 101. nr.; 2021, 171. nr.) šādus grozījumus:
	Priekšlikums ("Latvijas Patentbrīvo medikamentu asociācija" - 15.07.2026.)
Latvijas Patentbrīvo medikamentu asociācija (LPMA) ir iepazinusies ar TAP portālā publiskoto projektu grozījumiem Ministru kabineta 2011. gada 17. maija noteikumos Nr. 378 "Zāļu reklamēšanas kārtība un kārtība, kādā zāļu ražotājs ir tiesīgs nodot ārstiem bezmaksas zāļu paraugus" (projekta ID 26-TA-715) un rosina šādus precizējumus grozījumu projektā:
 
Piedāvātā redakcija
Izteikt 19.1. apakšpunktu šādā redakcijā:
“19.1. būtiskāko informāciju, kas atbilst zāļu aprakstam; papildus var sniegt informāciju par pilnas zāļu apraksta pieejamību elektroniski, norādot uz QR kodu vai interneta saiti. Elektroniskas piekļuves norāde ir pietiekama un neuzliek pienākumu drukāt pilnu zāļu aprakstu, QR kodu vai hipersaiti.”

Izteikt 27.3. apakšpunktu šādā redakcijā:
 “27.3. katram bezmaksas zāļu paraugam pievienota zāļu apraksta kopija vai tiek sniegta informācija par pilna zāļu apraksta pieejamību elektroniski, norādot uz QR kodu vai interneta saiti. Norāde uz elektronisku piekļuvi tiek uzskatīta par pietiekamu prasības izpildi.”

Izteikt 31. punktu šādā redakcijā:
"31. Reklamējot zāles speciālistam, medicīniskais pārstāvis izsniedz arī reklamējamo zāļu aprakstu vai sniedz informāciju par reklamējamo zāļu apraksta elektroniskās versijas pieejamību, norādot uz QR kodu vai saiti uz interneta vietni. Elektroniskas piekļuves norāde  ir pietiekama un neuzliek pienākumu drukāt pilnu zāļu aprakstu, QR kodu vai hipersaiti."
 
 
	Nav ņemts vērā
LPMA nesniedz pamatojumu šādiem priekšlikumiem izteikt noteikumu projektu jaunā redakcijā. Noteikumu projekts paredz kā obligātu prasību papildu būtiskākai informācijai pievienot QR kodu vai saiti uz interneta vietni, kur ir pieejams pilnais zāļu apraksts. 19.1. apakšpunkts uzliek par pienākumu nodrošināt tikai būtiskāko informāciju, kas atbilst pilnam zāļu aprakstam, papildus pievienojot QR kodu vai saiti uz interneta vietni ar pilno aprakstu. Minētais apakšpunkts neparedz kā obligātu prasību drukāt pilnu zāļu aprakstu, taču drukātai būtiskākai informācijai par zālēm jābūt klāt pievienotam QR kodam vai saitei uz interneta vietni ar pilno zāļu aprakstu. Priekšlikums pārfrāzēt noteikumu projekta 27.3. un 31.punktā noteikto, nemaina tā būtību. Norma pati par sevi ir piemērojama kā tāda, bez nepieciešamības tajā iekļaut normas piemērojamību apliecinošus vai pastiprinošus teikumus.
Vienlaikus norādām, ka Veselības inspekcijas izstrādātajās vadlīnijas komersantiem, kuri izgatavo vai izplata zāļu reklāmu speciālistiem (www.vi.gov.lv/lv/media/12836/download?attachment), Veselības inspekcija ir paskaidrojusi, ka zāļu reklāmas materiālos būtiskāko informāciju, kas atbilst zāļu aprakstam, nedrīkst aizstāt ar QR kodu (Quick Response Code) jeb divdimensiju svītrkodu vai hipersaiti, to var izmantot kā papildus informācijas avotu, kurā informācijas saņēmējs varētu iepazīties ar papildus informāciju par reklamējamām zālēm.

